Godhong-godhongé bisa didadèkaké pakan ternak. Kulit batangé ngasilaké serat sing apik, sing biyèn tau dipigunakaké minangka bahan klambi lokal. Tlutuhé dipigunakaké kanggo njiret manuk, nambal (makal) prau, lan minangka bahan dhasar permèn karèt. Kayu sukun utawa timbul polané apik, ènthèng lan cukup kuwat, saéngga kerep dipigunakaké minangka bahan alat rumah tangga, konstruksi ringan lan kanggo gawé prau.